สุริยะ อัดมาตรการฟื้นฟูรับมือโควิด เอสเอ็มอี-ชุมชน-เกษตรกร-คนว่างงาน
นายสุริยะ จึงรุ่งเรืองกิจ รมว.อุตสาหกรรม เปิดเผยว่า กรมส่งเสริมอุตสาหกรรม (กสอ.) ได้จัดสรรงบประมาณ 150 ล้านบาท จัดทำโครงการฟื้นฟูผู้ประกอบการเอสเอ็มอีอย่างเร่งด่วนในเวลา 90 วัน (มิ.ย.-ส.ค.) รองรับสถานการณ์โควิด-19 ที่เริ่มคลี่คลาย ใน 4 กลุ่ม ซึ่งจะสร้างมูลค่าเพิ่มให้ระบบเศรษฐกิจได้รวม 800 ล้านบาท ประกอบด้วย1.ผู้ประกอบการและบุคลากรภาคอุตสาหกรรม ช่วยเพิ่มขีดความสามารถการแข่งขัน พัฒนาองค์ความรู้ที่จำเป็นในยุคชีวิตวิถีใหม่ (นิวนอร์มอล) โดยตั้งเป้าหมายฟื้นฟู 4000 กิจการ เกิดมูลค่าทางเศรษฐกิจ 448 ล้านบาท2.ชุมชนและวิสาหกิจชุมชนจะเชื่อมโยงกับเทคโนโลยีท่องเที่ยว ส่งเสริมการใช้นวัตกรรม โดยคัดเลือกชุมชนที่ได้รับผลกระทบแต่มีจุดแข็งขึ้นภาคละ 1 แห่ง รวม 11 ชุมชน3.กลุ่มเกษตรกรและธุรกิจเกษตรกร โดยกลุ่มนี้จะคัดเลือกจากเกษตรกรที่ธนาคารเพื่อการเกษตรและสหกรณ์การเกษตร (ธ.ก.ส.) ดูแล 100 กิจการ 100 ผลิตภัณฑ์ คาดว่าจะสร้างมูลค่าเพิ่มของผลิตภัณฑ์และลดต้นทุนรวม 78 ล้านบาท และ 4.กลุ่มประชาชน แรงงาน บัณฑิตจบใหม่ จะมีการอบรมออนไลน์พัฒนาทักษะวิชาชีพ คาดว่าจะสร้างงานได้ 6000 คน เพิ่มมูลค่าเศรษฐกิจได้ 110 ล้านบาทด้านนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย (กนอ.)เปิดเผยว่า กนอ.จัดทำมาตรการช่วยเหลือผู้ประกอบการในนิคมฯบรรเทาความเดือดร้อนจากโควิด-19 ประกอบด้วย การลดค่าบำรุงรักษาที่เก็บกับผู้ใช้ที่ดินทุกรายในอัตรา 10% และยกเว้นการจัดเก็บค่าบริการอนุญาตการประกอบกิจการ 11 รายการ เป็นเวลา 4 เดือน (มิ.ย.-ก.ย.) ส่วนการยกเว้นหรือลดหย่อนค่าเช่าที่ดินและอาคาร แบ่งเป็น 2 กรณีคือ ยกเว้นค่าเช่ากรณีผู้เช่าชำระรายเดือน และกรณีผู้เช่าที่ชำระรายปี ลดหย่อนค่าเช่า 25% เป็นเวลา 3 เดือน (เม.ย.-มิ.ย.)
กรมส่งเสริมอุตสาหกรรม (กสอ.) ได้จัดสรรงบประมาณ 150 ล้านบาท จัดทำโครงการฟื้นฟูผู้ประกอบการเอสเอ็มอีอย่างเร่งด่วนในเวลา 90 วัน (มิ.ย.-ส.ค.) รองรับสถานการณ์โควิด-19 ที่เริ่มคลี่คลาย ใน 4 กลุ่ม
โควิด-19,กรมส่งเสริมอุตสาหกรรม,ฟื้นฟูธุรกิจ,ฟื้นฟูผู้ประกอบการเอสเอ็มอี,ผลกระทบโควิด-19,ผู้ประกอบการเอสเอ็มอี,ข่าววันนี้